text.text: الرئيسيةمجتمعواجب التضامن القومي التونسي و التونسة الحقيقية
text.text_idx: #000006
text.text: أما الجسد القومي مربوط ببعضو برابطة عضوية أكيدة تخلي مسان أي بلاصة فيه يعني مسانو بكلو و هذا هو الوجود الحقيقي للأمة.
text.text_idx: #000015
text.text: التضامن القومي هو شعور جارف و فعل جامع يخلينا ننفعلو نتشنجو نبكو و نتحركو، ايه يخلينا نخرجو من الديار نتظاهرو نواجهو نحاربو نتطوعو نتبرعو.
text.text_idx: #000022
text.text: التضامن القومي التونسي يسيب الادرينالين القومي في الامة و يخليها تتحرك بأقصى طاقتها بش تتلافا الخطر و تعاون الجزء المضروب او الجزء المتضرر. التضامن القومي التونسي يهبط كيف السيل و هوا الي عمل الثورة في الحقيقة لأنو مشاهد القتل في القصرين هي الي خرجت الجماهير في باقي المدن والقرى التونسية.
text.text_idx: #000025
text.text: التضامن القومي أو الأخوة القومية ماهيش كلام شعاراتي مجرد و إنما مبدأ عضوي لازمو يكون مفهوم و منغرس في الأمة بكلها لأنو هذا الضمانة العميقة لبقاء الجسد القومي مهما كانت الظروف بما فيها إنهيار الدولة. و هذا المبدأ العاطفي البسيط هوا الي كان أساس الحركة الوطنية و هوا الي يخلي الأمة تبقا حية في قلوب المنتمين ليها و هيا في أخيب الظروف و يخليها تقاوم جميع الأعداء مهما كان ضعفها المادي و التقني.
text.text_idx: #000027
text.text: الإنتماء للأمة هو الإنتماء للجسد القومي يعني الشعور بباقي الأمة. الإنسان المنتمي للأمة هو خلية في الجسد القومي و لذا من واجبو الشعور بالتضامن القومي.كيف يجي واحد يقول الي الأزمة التونسية ماتهموش كان كيف تتمس مصالحو أو تتهدد حياتو الشخصية و انو كل حكايات السيادة التونسية و التقدم التونسي و المصير التونسي ماتهمو كان كيف تنفعو هو بالذات أو كيف تهددو فإنو هذا ماهوش تونسي و ماينتميش للأمة.
text.text_idx: #000029
text.text: في وقت الأزمات العامة نحتاجو قبل كل شي للتضمان القومي مهما كان ضعفنا رعبنا خوفنا تفاهتنا و تخلفنا فإنو التضامن القومي لازم يكون حاضر و بقوة في أرواحنا و متأكد عبر الإستعداد لتقديم العون و المساعدة تلقائيا و دون دعوة رسمية.
text.text_idx: #000031
text.text: – ايه نعم التضامن القومي واجب ماهوش مزية و لذا فإنو الإنعزاليين, اللامبالين, الي ماعلبالهمش, المستهترسن, النبارين, الانانيين والحسابيين ماهمش توانسا و ماعمرهم يوليو توانسا مدام يحسبو مع الأمة و في لحظات الأزمة بش يهربو يقطعو يتخباو و يخلونا وحدنا نواجهو الأزمة.
text.text_idx: #000033
text.text: في لحظات الأزمة الأمة لازمها تتلم والأمة لازمها تلتف على روحها و المجتمع لازمو ينصهر علخر في بعضو لدرجة إنو يولي كالبنيان المرصوص لدرجة إنو يولي صبة وحدة غير قابلة للإختراق.
text.text_idx: #000036
text.text: في لحظات الأزمة من حق الدولة أو من ينوبها إنو يستعمل كل شي و إنو يجند جميع الأفراد و أملاكهم للإنقاذ المصلحة العامة.
text.text_idx: #000037
text.text: في لحظات الأزمة إذا لزم التوانسا الكل لازم يتقاسمو السكن, الماء ,الماكلة, الضو ,الخدمة...في لحظات الأزمة التوانسا الكل كان لزم الأمر لازم يتقاسمو كل شي بما فيه الموت...في لحظات الأزمة التوانسا الكل لازم يتضامنو لدرجة تقاسم الإستشهاد.
text.text_idx: #000038
text.text: في لحظات الأزمة يصفا كل شي يتنحا كل شي و نقعدو توانسا كهو توانسا صافين توانسا متحدين توانسا متكتلين توانسا متضامنين و توانسا واقفين.
text.text_idx: #000040
text.text: في لحظات الأزمة لكلنا توانسا متكاتفين متعاضدين متعاونين و متراصين في مواجهة العالم.
text.text_idx: #000041
text.text: في لحظات الأزمة كلنا قلب واحد، كلنا إرادة وحدة، كلنا عاطفة وحدة، في لحظات الأزمة يلزم نكونو الكلنا واحد.
text.text_idx: #000042
text.text: التضامن القومي تتربا عليه الأمة عقليا أو منهجيا بالتنظيمات القومية و لهنا الحزب القومي التونسي ماخو على عاتقو تربية الأمة التونسية الحالية. و الدولة القومية المقبلة بش تمارسو رسميا وقت الأزمات و خصوصا وقت الي ندخلو في المواجهات مع القوى المعادية.
text.text_idx: #000046